Решение по Наказателно дело 385/2016г.
при участието на секретаря Е.Ш., като разгледа АНД№385/2016г. по описа на съда, за да се произнесе взе предвид следното:
Производството по АНД №385/2016г. е образувано след инстанционен контрол, при който решение на КРС е отменено и делото е върнато за ново разглеждане от друг състав на съда с указания дадени от АС Добрич за събиране на доказателства при новото разглеждане на делото и постановяване на акт по същество.
Образувано е по жалба на И.Т.К. с ЕГН ********** ***, срещу Наказателно постановление №28-0000482 от 18.12.2015г., издадено от Началника на Областен отдел „Автомобилна администрация“, гр.Добрич, с което на жалбоподателя му е наложено административно наказание „глоба“ в размер на 1500.00 лева, за нарушение по чл.43, ал.1, т.1, б.“б“ от Наредба Н-32 от 16.12.2011г. на МТИТС, на основание чл.178а, ал.7, т.1, пр.1 от ЗДвП.
На 20.11.2015г. на жалбоподателя е бил съставен акт за установяване на административно наказание /АУАН/, серия А-2015, №212411, за това, че на 08.01.2015г., около 09.42 часа., в с.***, общ.Шабла, ул.“***“, №**, в контролно технически пункт /КТП/ на фирма“***“ ЕООД жалбоподателя е извършил следното нарушение: в качеството си на председател на комисия идентифицирал се в информационната система „Прегледи“, е допуснал извършването на преглед на ППС „***“ с рег.№***, с протокол №7038631, в нарушение на изискванията определени в Наредба Н-32 на МТ, без документ за платен данък върху автомобила, дължим към деня на извършването на периодичния преглед, съгласно чл.60, ал.4 от Закона за местните данъци и такси или документ, че са освободени от данъци съгласно чл.58 от ЗМДТ. Самия пункт за извършване на годишни технически прегледи притежава разрешение ***/19.11.2012г., валидно до 19.11.2017г.
От писмо с рег.№08-00-00-196/06.11.2015г. на ИИ“АА“, изпратено до Началника на ОО“АА“ гр.Добрич се установява, че в КТП на територията на област Добрич, между които и пункт №*** „***“, с.***“ са допуснати нарушения относно спазването на реда за извършване на периодични прегледи за техническа изправност на ППС, като е разпоредено извършване на проверки в пунктовете. Същото се установява и от справка рег.№Дб-31-1486/16.10.2015г. на ДА“НС“, като в нея конкретно са посочени автомобилите, които са преминали технически преглед без представен документ за платен данък. В тази справка е и сочения автомобил „***“ с рег.№***, собственост на „***“ ООД, ЕИК ***, обект на АУАН.
От протокол № 7138631 се установява, че на 08.01.2015 г. И.Т.К., в качеството си на председател на комисия е допуснал извършването на периодичен преглед на ППС - лек автомобил марка „***“ с рег.№***, собственост на „***“ ООД, представен от лицето М.А., в нарушение на изискванията на чл. 30, ал. 1, т. 4 от Наредба № Н - 32/16.12.2011 г. на МТИТС, без автомобила да има платен данък върху превозното средство, дължим към деня на извършването на периодичния преглед на ППС, съгласно чл. 60, ал. 6 от Закона за местните данъци и такси.
Приемайки, че с тези свои действия И.К. е нарушил разпоредбата на чл. 43, ал. 1, т. 1, буква "б", във вр. с чл.30, ал.1, т.4 от Наредба Н-32/16.12.2011 г. на Министерството на транспорта, информационните технологии и съобщенията, на 20.11.2015 г. св.П.Х.Й. съставил акт за установяване на административно нарушение № 212411, в който описал словесно констатираното нарушение и нарушената правна норма. Актът бил съставен в присъствието на нарушителя и му бил връчен срещу подпис. Други писмени възражения съобразно разпоредбата а чл.44, ал.1 от ЗАНН не са постъпили от К.. Така на 18.12.2015г. Началника на ОО“Автомобилна администрация“, гр.Добрич издал Наказателно постановление №28-0000482, с което на основание чл.178а, ал.7, т.1, предл.1 от Закона за движение по пътищата на нарушителя е наложено наказание „глоба“ в размер на 1500.00 лева за извършено нарушение на чл.43, ал.1, т.1, б.“б“, във вр. с чл.30, ал.1, т.4 от Наредба №Н-32/16.12.2011г. на министерството на транспорта, информационните технологии и съобщенията.
При новото разглеждане на делото в съдебна фаза са изискани и събрани нови писмени доказателства. Така от справка рег.№851000-383/13.01.2017г. на ОДМВР, гр.Добрич, сектор „Пътна полиция“ е видно, че лек автомобил „***“ с рег.№***, като собственик е вписан М.А., гражданин на М.А. и „***"ООД с адрес гр.Добрич. От писмото от Община Добрич се установява, че автомобил „***“ с рег.№*** не е бил деклариран и не е заплащан местен данък за този автомобил от търговското дружество. Същото е имало декларирани други два автомобила. Изискана е допълнителна справка от ОДМВР, гр.Добрич, сектор „Пътна полиция“, за представяне на договора за покупка-продажба. Така с писмо изх.№851000-5902/12.05.2017г. е представен договора за покупко-продажба, от който е видно, че „***“ ООД е продало ППС-то на М.А. на 19.12.2007г.
Във връзка разпореждане на съда е получено писмо рег.№ 52-00-15-1156/10/01.02.2017г., с което ИА „Автомобилна администрация уведомява съда, че Информационната платформа на Изпълнителна агенция“Автомобилна администрация“ за автоматична проверка за данъчно задължение върху превозните средства при извършване на периодични прегледи за проверка на техническата изправност на ППС е изградена и считано от 18.01.2016г. е започнала автоматичната проверка за наличието на дължим данък върху превозните средства. От 18.07.2016г. информационната платформа е влязла в пълен работен режим на експлоатация по отношение на общините, които са заявили готовност и са се включили с пълната функционалност на системата. В контролно-технически пункт /КТП/ „****“ ЕООД с разрешение № *** с.***,община Шабла улица „***“ № ** информационната платформа е свързана към базата с данни на общините в Добричка област за проверка на пътен данък на 18.01.2016г.
Видно от писмо рег.№ 10-00-00-259/1/11.05.2017г. на ИА“Автомобилна администрация“ след извършена проверка за периода от 01.01.2014г. до 31.03.2015г. в деловодната система на Изпълнителна агенция „Автомобилна администрация“ за писмени инструкции, касаещи изискванията за проверка на платените данъци на ППС, които са изпратени от страна на ИА“Автомобилна администрация“ до всички КТП фигурират два броя писма с рег.№ 14-00-00-1223/09.04.2014г. и рег.№ 25-00-00-18/116/15.01.2015г. Началника на Областен отдел „Автомобилна администрация“-Добрич е изпратил писмо с рег.№ 81-00-15-3274/28.12.2015г. до КТП „****“ЕООД с Разрешение № *** за извършване на периодични прегледи за проверка на техническата изправност на ППС, в което се разясняват изискванията за проверка на платени данъци към общините при извършване на технически прегледи на ППС.
По делото е установено, че на 08.01.2015г. процесния автомобил „***“ с рег.№***, е преминал в пункта технически преглед. Видно е, че към момента на извършване на периодичния преглед не е налице достъп до база данни на общините за платени данъци върху ППС. Последното означава, че при извършване от председателя на комисията автоматична проверка за платен данък върху ПП, няма как да се получи потвърждение, че не се дължи данък. Съгласно Методиката при липса на потвърждение, че не се дължи данък, дори и да се сканира в системата представения от лицето документ за платен данък, то следва председателя да отрази несъответствието в протокола и да не извършва периодичен технически преглед. Според нормативната регламентация, при липса на връзка с база данни на общините, се парира възможността въобще да се извърши годишен технически преглед на ППС.
В процесния случай е видно от Протокола от извършен периодичен преглед за техническа изправност на л.а„***“ с рег.№***, е налице отбелязване от страна на председателя на комисията при идентификацията на ППС в точка 0.5, че е платен данък за ППС. От друга страна е видно от приложената справка от Дирекция „Местни данъци и такси” – община Добрич, че процесният лек автомобил не е бил деклариран, но към момента на извършване на проверката той не е бил и собственост на „***,ООД вписан за собственик, а бил продаден на М.А.. Пред контролните органи са били налице противоречиви данни, съдържащи се в различно документи от административнонаказателната преписка. Административно-наказващият орган е следвало да се съобрази, че не е налице изискване към документа за плащане на данък да се прилага и удостоверение за липса или наличието на данък за ППС.
ОТМЕНЯ Наказателно постановление № 28-0000482 от 18.12.2015г. издадена от Началника на Областен отдел „Автомобилна администрация” - Добрич, с което на И.Т.К. с ЕГН **********, за нарушение на чл. 43, ал.1, т.1, б. „б“ от Наредба № Н-32 от 16.12.2011 г. на МТИТС , на основание чл. 178а, ал. 7, т. 1 предл. 1 от ЗДвП му е наложено административно наказание „глоба“ в размер на 1500 /хиляда и петстотин/ лева.